- Jeg har fått en del henvendelser, fra en rekke norske klubber, på forskjellig nivå. Og jeg holder døra på gløtt for det som bys, men akkurat nå ønsker jeg å bli ferdig med saken vedrørende Lyn, sier Fladmark.
Sture er for tiden hos sine foreldre i Ålesund. Han har også vært i samtaler med AaFK-trener Ivar Morten Normark denne uka, men vi ikke bekrefte om han er aktuell for en trenerjobb på Kråmyra.
- Jeg ser fram til å starte med blanke ark, sier Fladmark. Og refererer til tvisten han har gående med Lyn, en klubb han har vært tilknyttet i 14 år. Forholdet fikk en brå slutt da han og hovedtrener Teitur Thordarson ble oppsagt i slutten av august. Da tok Lyn-kaptein Tommy Berntsen over som spillende trener. Under Berntsen har Lyn tatt ett poeng og er helt sist på tabellen i eliteserien.
Fladmark og Thordarsons forhold til Lyn er ennå ikke avklart. Det er treningsforeningen ved dets leder Cato Holm som kjører saken for de to tidligere Lyn-trenerne. Fladmark vil derfor ikke uttale seg om denne tvisten.
Trenerforeningen mener at Thordarson og Fladmark fortsatt har en arbeidskontrakt med Lyn, men de har ikke arbeidsplikt.
- Vi har henvendt oss til Lyn mange ganger, uten å få svar. Nå har vi gitt dem frist til mandag klokka 13. Svarer ikke Lyn innen det tidspunktet, går vi til sivilt søksmål mot dem, på vegne av Sture og Teitur, sier Cato Holm i trenerforeningen til Aftenpostens nettutgave.
Fladmark er inntil videre sjukmeldt. Han sier sjøl at det har vært mange gode år i Lyn, med høydepunktet i fjor da laget tok bronse i eliteserien. Og da Fladmark fikk Kniksen-prisen som årets trener. Som spiller har Sture drøye 300 kamper for osloklubben.
- Nei, det har jeg aldri vært. Mer vi jeg ikke si om dette, sier Sture Fladmark. Og henviser til trenerforeninga vedrørende tvisten med Lyn.
Neste år ønsker Fladmark å fullføre sin trenerutdannelse, å sikre seg D-trenerstatus. Han er dessuten utdannet markedsøkonom, men bekrefter overfor Sunnmørsposten at det er vegen som fotballtrener han ønsker forsette på.
Kanskje han havner i moderklubben - på Kråmyra?